钦定古今图书集成/理学汇编/学行典/第241卷 > 陆渊
## 钦定古今图书集成/理学汇编/学行典/第241卷 > 陆渊

按《武进县志》：“陆渊，字文静，少力学，有志尚，累举不第。
由国子生为训导，迁南乐教谕。居官能尽其职，上下
颂之。生平无亵容惰行，群居未尝扬人过，不喜殖利，
而乐济人急。为诸生时，曾遇里人负钱被逮，渊恻然，
解所御衣靴与之，从人借履曳归，其人感激，愿佣作
以报，渊谢遣云。正统丙辰，应次入贡，同友孙某恳以”
母老让一举，渊曰：“吾亲亦老，然君视吾尤。迫于岁计。”
卒让焉。在奉化，有门仆入钱，云得之鬻，子渊遽遣还
之。或谓：此狡人绐公。渊曰：“彼以迫切来诉，岂忍逆料
之。”竟不问。渊行率类此，卒赠户部郎中。子恺、怡、愉并进士。恺三子简，简、范亦进士。怡子筌，简子奎章，范子
周章，皆举于乡。简次子选、章亦进士。时议荣之。